EkBass/fiwiki-20250220-pages-articles huggingface dataset:
Elliott Quow

Elliott Quow (s. 3. maaliskuuta 1962) on entinen yhdysvaltalainen pikajuoksija. Quow voitti hopeaa 200 metrillä ensimmäisissä, vuoden 1983 yleisurheilun maailmanmestaruuskilpailuissa Helsingissä. == Lähteet == ==Aiheesta muualla== * Luokka:Yhdysvaltalaiset pikajuoksijat Luokka:Vuonna 1962 syntyneet Luokka:Elävät henkilöt
Australian kansallinen yliopisto

Australian kansallinen yliopisto (, ANU) on yliopisto Canberrassa, Australiassa. Yliopisto perustettiin vuonna 1946 ja se on aikaisistaan Australian ainoa yliopisto, jonka on perustanut liittovaltion hallitus. Nykyisin yliopistossa on 13 487 opiskelijaa ja 3 600 työntekijää. Yliopistoa johtaa professori Ian Chubb. Yliopistovertailuissa Australian kansallinen yliopisto on pärjännyt hyvin. Esimerkiksi Shanghai-rankingissa 2018 ANU sijoittui maailmanlistan tilalle 69 ollen Australian neljänneksi paras yliopisto. Yliopistossa on seitsemän tiedekuntaa tai osastoa (): ANU College of Arts and Social Sciences, ANU College of Asia and the Pacific, ANU College of Business and Economics, ANU College of Engineering and Computer Science, ANU College of Law, ANU College of Medicine and Health Science ja ANU College of Science. Syventävien opintojen instituutti on vastuussa jatko-opiskelijoiden koulutuksesta ja tutkimuksesta ja se koostuu yhdeksästä tutkimuskoulusta ja keskuksesta. == Kuvia == Kuva: Image-Homopolar anu-MJC com.jpg | RSPhysSE, Homopolaarigeneraattorin jäänteet muistomerkkinä Kuva: Australian National University at lunch time, April 2006.jpg | Kampusaluetta lounasaikaan == Lähteet == Luokka:Australian yliopistot ja korkeakoulut Luokka:Canberran rakennukset ja rakennelmat Luokka:Seulonnan keskeiset artikkelit
Kappei Yamaguchi

Kappei Yamaguchi () (s. 23. toukokuuta 1965 Fukuoka, Fukuokan prefektuuri) on japanilainen ääninäyttelijä, joka on tehnyt urallaan yli 240 ääniroolia animeen. Hänet tunnetaan useista rooleista animesarjoissa, kuten Ranma ½, Inuyasha, Salapoliisi Conan ja Death Note. Yamaguchi työskentelee Gokū- ja 21st Century Fox -yhtiöissä. Lisäksi hän on tehnyt dubbauksia alkuperäisten ääniroolien lisäksi ja oli muun muassa Väiski Vemmelsäären äänenä Looney Tunes -aiheisissa sarjoissa. Hän opiskeli ääninäyttelemistä Kaneta Kimotsukin alaisuudessa. ==Lähteet== ==Aiheesta muualla== * Kappei Yamaguchi TV.comissa * AnimeNfo Luokka:Japanilaiset ääninäyttelijät Luokka:Videopelien ääninäyttelijät Luokka:Vuonna 1965 syntyneet Luokka:Elävät henkilöt
Sunder Nix

Sunder Lamont Nix (s. 2. joulukuuta 1961) on entinen yhdysvaltalainen pikajuoksija. Hän voitti olympiakultaa 4 x 400 m viestissä vuoden 1984 kesäolympialaisissa Los Angelesissa. Hän voitti myös pronssia 400 metrillä vuoden 1983 MM-kilpailuissa Helsingissä. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1961 syntyneet Luokka:Elävät henkilöt
Matias Möttölä

Matias Möttölä (s. 1973) on suomalainen rahoitusalan asiantuntija ja aiemmin toimittaja ja tietokirjailija. Hän oli 2010-2024 Morningstarin tutkimusjohtaja, analyytikko ja verkkosivuston päätoimittaja. Ennen uraansa Morningstarilla Möttölä työskenteli toimittajana mm. Helsingin Sanomissa, Yleisradion ajankohtaisohjelmissa, Ylioppilaslehdessä ja Imagessa erityisalanaan sijoitusrahastot, rahoitusmarkkinat, pörssi ja globaali talous. Möttölä piti vuosina 2001–2007 Helsingin Sanomissa sijoitusrahastosäästäjille suunnattua palstaa ja 2007-2010 Euroopan markkinoita koskevaa palstaa. Hän on myös ollut sijoitusaiheiden kolumnistina Yleisradiossa ja Kauppalehdessä. Vuonna 2024 Möttölä siirtyi työskentelemään Finanssivalvontaan. Möttölä on suorittanut Chartered Financial Analyst (CFA) -tutkinnon ja toiminut CFA Society Finland -yhdistyksen puheenjohtajana 2016-2018. Aiemmin urheilutoimittajana työskennellyt Möttölä on kirjoittanut kaksi urheiluaiheista teosta. Möttölä on yhteiskuntatieteiden maisteri pääaineenaan kansainvälinen politiikka, josta hän on kirjoittanut mm. Ulkopolitiikka- lehteen poliitikkojen henkilökuvia. Matias Möttölä on koripalloilija ja koripallovalmentaja Hanno Möttölän veli. ==Teokset== * * * * * * *Möttölä, Matias: Berliini - Mondo matkaopas. Helsinki, Image Kustannus, 2011 (uusittu ja päivitetty). ISBN 978-952-5678-22-2. Kirjoittajana teoksissa: * * * == Lähteet == Luokka:Suomalaiset tietokirjailijat Luokka:Suomalaiset toimittajat Luokka:Vuonna 1973 syntyneet Luokka:Elävät henkilöt
Rhode (mytologia)

Rhode () tai Rhodos () oli kreikkalaisessa mytologiassa Poseidonin ja lähteestä riippuen joko Amfitriten,Apollodoros: Bibliotheke ('Kirjasto') 1.4.5 (engl. käännös) HalianDiodoros Sisilialainen: Historian kirjasto v.55.4–7 (engl. käännös) tai Afroditen tytär,Pindaros: Olympia 7 (engl. käännös) ja yksi haliadeista, meren nymfeistä. Hän oli auringonjumala Helioksen puoliso, ja synnytti tälle Pindaroksen mukaan Ialysoksen, Kameiroksen ja Lindoksen, Diodoros Sisialaisen mukaan Okhimoksen, Kerkafoksen, Makarin, Aktiin, Tenageen, Triopaan, Kandaloksen ja Elektryonen, ja Strabonin mukaan korybantit.Strabon: Geografia 10.3.19 (engl. käännös) Rhodea palvottiin Rhodoksella, joka on nimetty hänen mukaansa. Pindaros kertoo, että hänen puolisonsa Helios nostatti saaren merestä. == Lähteet == Luokka:Antiikin Rhodos Luokka:Nereidit
Emmit King

Emmit King (24. maaliskuuta 1959 – 28. marraskuuta 2021https://www.al.com/news/birmingham/2021/11/former-olympian-alabama-track- star-emmit-king-1-of-2-men-killed-in-bessemer-shootout.html) oli yhdysvaltalainen pikajuoksija. Hän oli kahdesti Yhdysvaltain olympialaisten viestijoukkueessa vuosina 1984 ja 1988, mutta ei kuitenkaan kilpaillut. Hänet muistetaan parhaiten ensimmäisissä yleisurheilun maailmanmestaruuskilpailuissa voittamastaan 100 metrin pronssimitalista. Hänen ennätyksensä 100 metrillä on 10,04. ==Lähteet== ==Aiheesta muualla== * Luokka:Yhdysvaltalaiset pikajuoksijat Luokka:Vuonna 1959 syntyneet Luokka:Vuonna 2021 kuolleet
Alepponmänty

Alepponmänty eli aleponmänty (Pinus halepensis) on mäntyihin kuuluva havupuulaji. Sitä tavataan luontaisena Välimeren alueella. == Ulkonäkö == Alepponmänty on pieni tai keskikokoinen puu, joka kasvaa 15–25 metriä korkeaksi.Virginia Tech Dendrology Rungon halkaisija on yleensä maksimissaan 60 senttimetriä, mutta joskus se saattaa yltää metriin. Alepponmännyn kaarna oranssinpunainen, paksu ja halkeillut rungon alaosassa, mutta latvassa kaarna on ohutta ja hilseilevää. Kellertävän vihreät neulaset ovat sirot ja ne ovat 6–12 senttimetriä pitkiä. Ne kasvavat yleensä pareittain. Kävyt kapeita ja 5–12 senttimetriä pitkiä. Kävyt aukeavat muutaman vuoden aikana ja tuottavat 5–6 millimetriä pitkiä siemeniä, joilla on 20 millimetriä pitkä siipi. Siemenet leviävät tuulen mukana. == Levinneisyys ja elinympäristö == Alepponmännyn levinneisyysalue ulottuu Marokosta Espanjaan, Etelä-Ranskaan, Italiaan ja Kroatiaan. Idässä puuta kasvaa Kreikassa ja Pohjois-Libyassa. Syrjäisiä populaatiota on myös Syyriassa, Jordaniassa ja Israelissa. Yleensä alepponmännyt kasvavat alankomailla alle 200 metrissä.Mediterranean woodlands and forests WWF Etelä-Espanjassa sitä tavataan kuitenkin jopa 1000 metrissä ja Marokossa sekä Algeriassa jopa 1700 metrissä. == Käyttö == Luonnollisen levinneisyysalueensa sisällä alepponmäntyä kasvatetaan yleisesti puutavaraa varten. Se on Algeriassa ja Marokossa metsäteollisuuden tärkeimpiä puita. Alepponmäntyä käytetään myös koristepuuna, jota on istutettu puistoihin ja puutarhoihin lämpimänkuivilla alueilla, kuten Kalifornian eteläosissa. == Lähteet == Luokka:Männyt
Iiro Rantala New Trio

Iiro Rantala New Trio oli Iiro Rantalan vuonna 2006 perustama trio, joka julkaisi Elmo -esikoisalbuminsa helmikuussa 2008. Iiro Rantala sai idean yhtyeen perustamiselle, kun Iirottelua-ohjelmassa vieraana ollut Paleface kehotti Iiroa kokeilemaan joskus soittamista beatboxaajan kanssa. Tuolloin Iiro ei vielä tiennyt mitä beatboxaus oli. Hän sai kuitenkin pari puhelinnumeroa ja otti yhteyttä Felix Zengeriin. Yhtyeeseen liittyi vielä kitaristi Marzi Nyman, ja trio oli valmis. Rantala ilmoitti heinäkuussa 2010 yhtyeen lopettavan. Rantala ilmoitti lopettamisen syyksi sen, että hän haluaa pitää taukoa jazztrion johtamisesta, mitä hän oli tehnyt 22 vuotta. Ennen Iiro Rantala New Trioa hän johti Trio Töykeitä. == Diskografia == * Elmo (2008) == Lähteet == Luokka:Suomalaiset jazzyhtyeet
Penn Badgley

Penn Dayton Badgley (s. 1. marraskuuta 1986 Baltimore, Maryland) on yhdysvaltalainen elokuva- ja televisionäyttelijä. Badgley muistetaan erityisesti televisiosarjasta Kasarikeikka (Do Over, 2002), jossa hän esitti Joel Larsenia, joka sinkoutuu sattuman seurauksena omaan nuoruuteensa. Lisäksi Badgley tunnetaan Dan Humphreyn roolista sarjassa Gossip Girl, jossa hän näytteli kaikki kaudet vuosina 2007–2012. Bagdley näytteli myös elokuvassa Easy A (2010). Badgley on näytellyt Joe Goldbergin roolia Netflixin alkuperäissarjassa You vuodesta 2018 lähtien. Badgley seurusteli Gossip Girl -vastanäyttelijänsä Blake Livelyn kanssa muutaman vuoden ajan. Pari erosi vuoden 2010 lopussa. Badgley on ollut naimisissa laulaja Domino Kirken kanssa vuodesta 2017 lähtien, ja heillä on yhteinen, vuonna 2020 syntynyt poika. == Filmografia == Elokuvat Elokuvat Elokuvat Vuosi Nimi Rooli 2005 The Fluffer Sean McGinnis nuorena 2005 Debating Robert Lee Debater 2006 John Tucker Must Die Scott Tucker 2007 Drive-Thru Van 2008 Forever Strong Lars 2009 The Stepfather Michael Harding 2010 Easy A ”Woodchuck” Todd 2011 Margin Call Seth Bregman 2012 Greetings from Tim Buckley Jeff Buckley 2014 Parts per Billion Erik 2015 Cymbeline Posthumus 2016 The Paper Store Sigurd Rossdale 2016 Adam Green’s Aladdin Prince of Monaco 2021 Here Today Rex 2021 The Birthday Cake Peeno Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1999 Will & Grace Todd 1 jakso 2000 Daddio Todd 2 jaksoa 2000–2001 Tunteita ja tuoksuja Chance Chancellor pääosa 2000–2002 The Brothers García Eddie Bauer 2 jaksoa 2002 The Nightmare Room Mike 1 jakso 2002 Kasarikeikka Joel Larsen pääosa 2002 Sisko ja sen sisko Jake Wood 1 jakso 2003 The Twilight Zone Trace Malone 1 jakso 2004–2005 The Mountain Sam Tunney pääosa 2007–2012 The Bedford Diaries Owen Gregory pääosa 2016 Gossip Girl Daniel ”Dan” Humphrey pääosa 2015 The Slap Jamie 2 jaksoa 2018– You Joe Goldberg pääosa == Lähteet == ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1986 syntyneet Luokka:Elävät henkilöt Luokka:Seulonnan keskeiset artikkelit Luokka:Yhdysvaltalaiset lapsinäyttelijät
Salvem el món

”Salvem el món” (suomeksi ”pelastetaan maailma”) on andorralaisen punkyhtyeen Anonymousin kappale, jonka se esitti vuoden 2007 Eurovision laulukilpailussa. Kappale sijoittui semifinaalissa 12:nneksi saaden 80 pistettä. Kappale sai 12 pistettä Espanjalta. == Lähteet == Luokka:Vuoden 2007 euroviisuedustuskappaleet Luokka:Andorran euroviisuedustuskappaleet
Puolan–Venäjän sota

Puolan–Venäjän sota -nimitystä voidaan käyttää useista puolalaisten ja venäläisten välisistä sodista: *Kiovan sotaretki (1018) *Puola-Liettuan ja Moskovan Venäjän väliset sodat 1500-luvulla **Liivinmaan sota (1558–1583) *Puolan–Venäjän sota (1605–1618) *Smolenskin sota (1632–1634) *Puolan–Venäjän sota (1654–1667) *Puolan perimyssota (1733–1735), venäläiset ottivat osaa *Barin konfederaatio (1768–1776) *Puolan–Venäjän sota (1792) *Kościuszkon kansannousu (1794) *Napoleonin sotaretki Venäjälle (1812), josta Napoleon käytti nimeä toinen Puolan sota *marraskuun kansannousu (1830–1831) *tammikuun kansannousu (1863–1865) *Puolan–Neuvosto-Venäjän sota (1919–1921) *Neuvostoliiton Puolan-miehitys, toisessa maailmansodassa *Toisen maailmansodan aikaiset puolalaisten vastarinta, Neuvostoliiton partisaanit ja Armia Krajowan toiminta. Luokka:Seulonnan keskeiset artikkelit
Tonkineesi

Tonkineesi on Kanadassa 1900-luvun alkupuolella kehitetty kissarotu. Sen ovat toistaiseksi tunnustaneet CFA, TICA, AACE, ACFA, ACF ja CCA. FIFe ei ole tunnustanut rotua, joten tonkineeseja ei voi rekisteröidä FIFeen kuuluvaan Suomen Kissaliittoon tai näyttelyttää sen alaisissa näyttelyissä. Tonkineesi on syntynyt siamilaisen ja burman risteytyksenä, mutta on jalostuksen ansiosta lähempänä siamilaista kuin burmaa. == Ulkonäkö == Tonkineesi on keskikokoinen kissa. * Vartalo on keskikoinen, hyvin lihaksekas ja kiinteä. * Häntä on suippo ja sopusuhtainen vartalon pituuteen verrattuna. * Käpälät ovat soikeahkot. * Jalat ovat pitkät. Takajalat hieman etujalkoja pidemmät. * Pää on pyöreän kiilamainen. Nenässä on stoppi silmien kohdalla. * Silmät ovat avoimen mantelimaiset. Vinot poskipäistä korvien ulkoreunaan. * Korvat ovat keskikokoiset ja valppaat. ===Värimuunnokset=== Tonkineeseilla hyväksytään 12 väriä. Kaikki värit ovat naamiovärejä, eli vartalo on vaaleampi kuin jalat, pää ja häntä. Näyttelyitä järjestetään yleensä USA:ssa. * Luonnonminkki: Vartalo keskiruskea, naamiopisteet tummanruskeat. * Champanjaminkki: Vartalo creme, naamiopisteet keskiruskeat. * Siniminkki: Vartalo lämpimän siniharmaa, naamiopisteet liuskekiven siniset. * Platinaminkki: Vartalo lämpimän hopeanharmaa, naamiopisteet jäänharmaat. * Luonnonväri: Vartalo soopelinruskea, naamiopisteet tummanruskeat. * Champanja: Vartalo kullanruskeasta vaaleaan kahviin, naamiopisteet keskiruskeat. * Sininen: Vartalo lämpimän liuskekiven sininen, naamiopisteet liuskekiven siniset. * Platina: Vartalo kyyhkynharmaa, naamiopisteet jäänharmaat. * Luonnonnaamio: Vartalo vaalea, naamiopisteet tummanruskeat. * Champanjanaamio: Vartalo keltaruskeasävyinen norsunluu, naamiopisteet keskiruskeat. * Sininaamio: Vartalo vaaleanharmaa, naamiopisteet liuskekivensiniset. * Platinanaamio: Vartalo helmenvalkoinen, naamiopisteet jäänharmaat. ==Aiheesta muualla== Rotustandardit (englanniksi): *CFA *AACE *ACF Luokka:Kissarodut
Copa RFEF

Copa Real Federación Española de Fútbol on Espanjan kuninkaallisen jalkapalloliiton (RFEF) järjestämä cup-muotoinen jalkapallokilpailu, johon osallistuvat Segunda División B:n ja Tercera Divisiónin joukkueet. Kilpailun ensimmäinen vaihe pelataan itsehallintoalueiden sisäisesti, ja siihen osallistuvat ne joukkueet, jotka eivät edelliskauden sarjasijoituksensa perusteella päässeet mukaan Copa del Reyhin. Toiseen, kansalliseen vaiheeseen pääsevät kunkin itsehallintoalueen voittaja sekä Copa del Reystä ensimmäisellä kierroksella pudonneet joukkueet. Kullakin toisen vaiheen kierroksella, loppuottelu mukaan lukien, joukkueet kohtaavat toisensa kertaalleen molempien kotikentällä. == Loppuottelut == Vuosi Voittaja Häviäjä Tulos 1994 Puertollano Industrial CE Platges 1–4 / 5–0 1995 UD Las Palmas B CF Balaguer 1–0 / 3–1 1996 RCD Mallorca B Real Murcia 2–1 / 2–1 1997 Burgos CF UD Gáldar 1–1 / 4–1 1998 CD Binéfar RSD Alcalá 1–2 / 2–0 1999 Racing de Santander B CD Lugo 3–0 / 0–0 2000 CE Sabadell Elche CF B 2–0 / 1–3 2001 Marino de Luanco CD Tropezón 1–0 / 3–0 2002 Celta Vigo B CF Gavà 1–0 / 2–1 2003 Real Avilés Industrial Tomelloso CF 3–0 / 1–0 2004 CF Badalona CD Villanueva 0–0 / 4–1 2005 CE Mataró Benidorm CD 1–2 / 1–0 2006 UD Puertollano SD Huesca 1–1 / 2–0 2007 Pontevedra CF RCD Mallorca B 4–1 / 0–1 2008 CD Ourense CF Reus Deportiu 2–1 / 1–1 2009 Real Jaén Rayo Vallecano B 0–0 / 4–1 2010 CD San Roque de Lepe Lorca Deportiva 2–0 / 0–1 2011 CD Puertollano SD Lemona 0–2 / 4–1 2012 CD Binissalem SD Lemona 5–0 / 6–1 == Lähteet == Luokka:Espanjan jalkapallocupit
Ferrimagnetismi

Ferrimagnetismi on fysiikassa tunnettujen magneettisten tilojen, ferromagnetismin ja antiferromagnetismin, välimuoto. Ferrimagneettisissa aineissa magneettiset momentit ovat järjestäytyneet säännolliseen hilaan siten, että vierekkäiset magneettiset momentit osoittavat vastakkaisiin suuntiin, samaan tapaan kuin antiferromagneettisissa aineissa. Toisin kuin antiferromagneettisissa aineissa, ferrimagneettisissa aineissa vastakkaisiin suuntiin osoittavat magneettiset momentit eivät kuitenkaan täysin kumoa toisiaan ja aine on osittain magnetisoituva. Tärkeä ferrimagneettisten aineiden ryhmä ovat ferriitit, joiden yleinen kemiallinen kaava on MO, jossa O on happi ja M on jokin metalleista Ni, Mn tai Fe. Ferrimagneettisten aineiden magneettiset momentit järjestäytyvät spontaanisti Curien lämpötilan alapuolella, jolloin aine käyttäytyy ferromagneetin tavoin. Curien lämpötilaa korkeammissa lämpötiloissa ferrimagneettiset aineet käyttäytyvät paramagneettisten aineiden tavoin. Todennäköisesti vanhin tunnettu ulkoisesti magneettinen materiaali, magnetiitti (Fe3O4), on ferrimagneettinen aine. Ferrimagnetismi magnetiitissa syntyy sen hilarakenteen eri kohdissa sijaitsevista rautaioneista Fe2+ ja Fe3+, joilla on erilaiset magneettiset momentit. == Lähteet == * == Kirjallisuutta == * Luokka:Magnetismi
9mm Parabellum Bullet

9mm Parabellum Bullet on japanilainen rockyhtye, joka on perustettu vuonna 2004. Yhtyeen energinen rockmusiikki on saanut vaikutteita punk- ja heavymusiikista. ==Jäsenet== * Sugawara Takuro (syntynyt 19. heinäkuuta 1983), laulu, kitara * Taki Yoshimitsu (syntynyt 9. toukokuuta 1983), kitara * Nakamura Kazuhiko (syntynyt 24. huhtikuuta 1984), bassokitara * Kamijou Chihiro, rummut ==Diskografia== ===Singlet=== # Supernova／Wanderland (21. toukokuuta 2008) ===EP:t=== # Talking Machine EP ##Talking Machine ##Beautiful Target ##少年の声 ##(teenage) Disaster # The World e.p. [limited edition] (16. toukokuuta 2007) # Discommunication e.p. (10. lokakuuta 2007) # Black Market Blues e.p. (3. kesäkuuta 2009) ===Minialbumit=== # Gjallarhorn (8. joulukuuta 2005) # Phantomime (9. syyskuuta 2006) ===Albumit=== # Termination (14. marraskuuta 2007) # Vampire (15. lokakuuta 2008) ==Lähteet== * Yhtyeen kotisivu == Aiheesta muualla == * Virallinen kotisivu 9mm Parabellum Bullet
Ben Perkins

Ben Perkins (s. 20. toukokuuta 1979) on yhdysvaltalainen koripalloilija, joka edusti kaudella 2008–2009 Korisliigassa pelaavaa Espoon Honkaa. Hän pelasi ennen Honkaan tuloa Luxemburgissa Amicalen joukkueessa. Kaudella 2006–2007 Perkins pelasi Korisliigaa UU-Korihaiden joukkueessa. Hän on Suomen mestari vuodelta 2008. Perkins on 200 cm pitkä ja 100 kg painava. ==Lähteet== * http://plaza.fi/stadion/palloilu/koripallo/uutiset/ben-perkins-ja-akeem-scott- honkaan * Perkins Suomen Koripalloliiton sivuilla Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt
Wings of Heaven Live

Wings of Heaven Live on rockyhtye Magnumin livealbumi vuodelta 2008. Se äänitettiin marraskuussa 2007 yhtyeen Wings of Heaven -albumin juhlakiertueella. Alkuperäisen albumin julkaisusta oli tuolloin kulunut 20 vuotta. Albumi on omistettu 21. joulukuuta 2007 kuolleelle Magnumin alkuperäiselle rumpalille, Kex Gorinille. == Kappaleet == Kaikki kappaleet on säveltänyt ja sanoittanut Tony Clarkin. === CD 1 === #When We Were Younger – 7:25 #Back Street Kid – 5:33 #Out Of The Shadows – 7:18 #Like Brothers We Stand – 5:53 #How Far Jerusalem – 9:41 #Dragons Are Real – 5:39 #All England's Eyes – 4:58 #Vigilante – 5:35 #Kingdom Of Madness – 5:42 === CD 2 === #Intro – 0:50 #Days of No Trust – 5:07 #Wild Swan – 6:23 #Start Talking Love – 4:47 #One Step Away – 5:16 #It Must Have Been Love – 5:49 #Different Worlds – 5:11 #Pray For The Day – 5:02 #Don't Wake The Lion (Too Old To Die Young) – 11:17 #Sacred Hour – 9:04 ;iTunesin bonuskappaleet #C'est Las Vie #Les Morts Dansant == Kokoonpano == * Tony Clarkin – kitara * Bob Catley – laulu * Al Barrow – basso * Mark Stanway – kosketinsoittimet * Jimmy Copley – rummut == Wings of Heaven Live -kiertue == * 10. marraskuuta 2007 – Ironworks – Inverness * 11. marraskuuta 2007 – The Garage – Glasgow * 12. marraskuuta 2007 – 53 Degrees – Preston * 14. marraskuuta 2007 – The Junction – Cambridge * 15. marraskuuta 2007 – Picturedrome – Holmfirth * 17. marraskuuta 2007 – The Academy – Birmingham * 18. marraskuuta 2007 – Astoria 2 – Lontoo * 10. joulukuuta 2007 – Robin 2 – Wolverhampton == Arvostelut == * Imperiumi: 9-/10 ==Lähteet== Luokka:Vuoden 2008 konserttitallenteet Luokka:Magnumin konserttitallenteet
Echo Is Your Love

Echo Is Your Love on suomalainen noise rock -yhtye, joka on perustettu vuonna 1998. == Historia == Echo Is Your Love perustettiin vuonna 1998, kun Mikko Heikkonen ja Ilai Rämä olivat tutustuneet toisiinsa. Myös Heikkosen vaimo Nea Helsto oli laulajana alusta asti mukana. Musiikkityylillään yhtye on onnistunut rikkomaan raja-aitoja ollen samalla hardcore punk -yhtye ja popyhtye. Sen musiikissa on niin post-punkia, art corea, post-rockia kuin taiderockiakin. Yhtyeen sanoitukset ovat melko kantaa ottavia. Ensimmäisen ulkomaankiertueensa yhtye teki vuonna 2001. Sittemmin se on kiertänyt paljon muun muassa Britanniassa, Venäjällä ja muualla Euroopassa sekä Yhdysvalloissa. Konsertteja on ollut enemmän ulkomailla kuin Suomessa. Echo Is Your Love juhli 10-vuotissyntymäpäiviään huhtikuussa 2008 Semifinalissa, jossa se esiintyi kaikilla yhtyeen historian kolmella eri kokoonpanolla. Yhtyeen kaikki levyt on julkaissut Heikkosen ja Forsströmin If Society -levy-yhtiö. == Julkaisut == === Albumit === * * * * * === Singlet ja EP:t === * * * * * * == Lähteet == == Aiheesta muualla == * Yhtyeen viralliset sivut * Luokka:Suomalaiset punkyhtyeet Luokka:Suomalaiset rockyhtyeet
SSM

SSM (lyhenne sanoista Single Source Multicasting tai Source-Specific Multicasting) on luotettava yhteydellinen viestipohjainen kuljetuskerroksen protokolla. Kolme osoitetyyppiä ovat: Multicast, Anycast ja Unicast. SSM on tehokas ja skaalautuva tapa lähettää vaikkapa videolähetettä Internetissä monille vastaanottajille. Se on yksi IPv6:n uusia ominaisuuksia, jotka kehitettiin täydentämään IPv4:n puutteita. SSM on IPv4-yhteensopiva mutta käytännössä se edellyttäisi kaikkien Internetin runkoreitittimien tukea. Operaattorit eivät ole nähneet SSM:lle vielä tällä hetkellä olevan kysyntää eivätkä tue sitä. == Lähteet == * An Overview of Source-Specific Multicast (SSM) * Source-Specific Multicast for IP Luokka:TCP/IP
Enlightenment

Enlightenment tai pelkkä E on työpöytäympäristön "kuori" (), joka tarjoaa kaiken tarvittavan työpöytätietokoneen tai kannettavan tietokoneen käyttämiseen, mutta ei ole kokonainen sovelluskokoelma. Enlightenment sisältää sovellusten käynnistämisen, ikkunoiden hallinnan ja järjestelmätoiminnot kuten sammutuksen, sekä tiedostojen hallinnan (sisäänrakennettu ohjelma). Enlightenment alkoi ikkunanhallintaohjelmana X Window System -ikkunointijärjestelmälle, mutta on siitä laajentunut. Enlightenment sisältää myös kompositoinnin Wayland-ikkunointijärjestelmälle. Enlightenment ja sen kirjastot ovat avointa lähdekoodia ja käyttävät joko BSD-, LGPL- tai GPL- lisenssiä. Enlightenment Foundation Library (EFL) on joukko ohjelmistokomponentteja ja ikkunanhallinta on moduulaarinen. == Historia == Enlightenment ikkunanhallintaohjelman ensimmäisen version julkaisti Carsten "Rasterman" Haitzler vuonna 1997. Versiota 0.17, joka tunnetaan myös nimellä E17, kehitettiin joulukuusta 2000 joulukuuhun 2012 saakka. Kehitysjakson aikana se tunnettiin myös koodinimellä DR17 (Development Release 17). E17 on raskaasti uudistettu versio ja siinä on yhdistetty ikkunanhallintaohjelman ja työpöytäympäristön ominaisuudet. Versiossa 0.20 on lisätty Wayland-tuki. == Lähteet == Luokka:Ikkunanhallintaohjelmat Luokka:Työpöytäympäristöt Luokka:Vapaat ohjelmistot Luokka:Freedesktop.org
Haliadit

Haliadit () olivat kreikkalaisessa mytologiassa merten nymfejä. Tunnetuimmat haliadit ovat nereidit, Nereuksen tyttäret, joista yhden, Halian, mukaan on johdettu koko sana tarkoittamaan suolaisen veden nymfejä yleensäkin. Taiteessa haliadit kuvattiin usein ratsastamassa joko hippokampoksilla, merihirviöillä tai delfiineillä. *
Jean-Christophe Rufin

Jean-Christophe Rufin (s. 28. kesäkuuta 1952 Bourges) on ranskalainen kirjailija. Hän on koulutukseltaan lääkäri. Hän on Lääkärit ilman rajoja -järjestön entinen varapuheenjohtaja ja osallistuu Action Against Hunger -järjestöjen toimintaan. Hän oli Ranskan suurlähettiläs Senegalissa ja Gambiassa 2007–2010. Vuonna 2008 hänet valittiin jäseneksi Ranskan akatemiaan. Hän on julkaissut romaaneja ja esseitä sekä yhdessä muiden tekijöiden kanssa tietoteoksia. Rufinin romaani Globalia (2004) oli kotimaassaan myyntimenestys. Rufin on saanut teoksistaan monia arvostettuja palkintoja. Historiallinen romaani Rouge Bresil sai Goncourt-palkinnon vuonna 2001. Esikoisteos L'Abyssin sai Goncourtin esikoisteospalkinnon 1997. == Suomennettuja teoksia == * * == Lähteet == == Aiheesta muualla == * Marjatta Ripsaluoma: Ilmastoitu painajainen. * Markku Soikkeli: Vanhusten utopiassa identiteetti on julkeutta ja tupakointi urheilua. Satakunnan kansa 2006. Luokka:Ranskalaiset tieteiskirjailijat Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1952 syntyneet Luokka:Elävät henkilöt
DSA

DSA () on sähköiseen allekirjoitukseen tarkoitettu algoritmi. NIST ehdotti DSA:ta sähköisen allekirjoituksen standardiksi (, DSS) vuonna 1991. DSA määritellään standardissa, jonka NIST esitti vuonna 1994 dokumentissa FIPS 186.FIPS 186 Standardia on päivitetty vuonna 1998 (FIPS 186-1)FIPS 186-1, vuonna 2000 (FIPS 186-2)FIPS 186-2 , vuonna 2009 (FIPS 186-3), vuonna 2013 (FIPS 186-4) ja 2023 (FIPS 186-5). Vuonna 1993 Dave Banisar ilmoitti Freedom of Information Act (FOIA) -kanteen myötä, että NIST ei ollut kehittänyt sähköisen allekirjoituksen standardia vaan sen oli tehnyt NSA. Sähköisen allekirjoituksen tarkoitus on, että vastaanottaja voi julkisen avaimen perusteella varmistaa lähettäjän henkilöllisyyden ja tiedon muuttumattomuuden. Myös kolmas osapuoli voi tarkistaa allekirjoituksen ja siihen liittyvän tiedon autenttisuuden. NIST on kieltänyt digitaalisien allekirjoituksien luomisen DSA:lla vuonna 2019 ja sen sijaan on käytettävä ECDSA- ja EdDSA-menetelmiä. ECDSA on määritelty standardissa FIPS 186-5. EdDSA on määritelty standardissa ja hyväksytty standardissa FIPS 186-5. DSA ei ole enää mukana standardin versiossa FIPS 186-5. ==Avainten luonti== Jokaisella käyttäjällä on julkinen avain ja yksityinen avain. Julkinen avain vastaa tiettyä yksityistä avainta, mutta nämä kaksi avainta eivät ole koskaan samat. Julkinen avain oletetaan yleisesti tunnetuksi, ja yksityistä avainta ei koskaan paljasteta ulkopuolisille. Avaimen luonnissa valitaan hash-funktio H. Alkuperäisen DSS standardin mukaan H oli aina SHA-1, mutta nykyisin käytetään muita, vahvempia hash-funktioita SHA-perheestä. Tämän jälkeen päätetään avaimen pituus L. Tämä on avaimen kryptografisen vahvuuden ensisijainen määrittäjä. Alkuperäinen DSS rajoitti pituuden L 64 monikertoihin välille 512 ja 1024. Myöhemmin FIPS 186-2 määritteli pituuden L tarkalleen 1024:än. == Heikkous == DSA:n heikkous on, että jokainen allekirjoitus tarvitsee uuden satunnaisesti valitun arvon k. Jos arvoa ei muuteta tai satunnaisluvun valinnassa on heikkous sen perusteella voidaan löytää allekirjoittamiseen käytetty yksityinen avain x. Puutteellisesti toimiva satunnaislukugeneraattori on eräs mahdollinen heikkous. Kuten DSA myös ECDSA on haavoittuva vuotamaan yksityistä tietoa mikäli satunnaisluvun valinta on heikko tai vihamielisesti toteutettu. == Käyttökohteet == SSH-protollan toisessa versiossa (SSH2) otettiin mukaan tuki DSA-algoritmille, mutta se on eräissä toteutuksissa oletuksena ollut pois käytöstä vuodesta 2015 lähtien aikomuksena poistaa se kokonaan. == Lähteet == == Aiheesta muualla == * Recommendation for Key Management: Part 1 - General (PDF) * FIPS 186-5 Digital Signature Standard (DSS) * - Deterministic Usage of the Digital Signature Algorithm (DSA) and Elliptic Curve Digital Signature Algorithm (ECDSA) Luokka:Algoritmit Luokka:Salakirjoitustekniikka
Akeem Scott

Akeem Scott (s. 3. syyskuuta 1983) on yhdysvaltalais-jamaikalainen koripalloilija. Scott pelaa takamiehenä, ja pituutta hänellä on 186 cm. == Ura == Scott aloitti ammattilaisuransa kaudella 2006–2007, jolloin hän pelasi Korisliigaa UU-Korihaissa. Kauden 2007–2008 Scott aloitti I-divisioonaa pelanneen Pussihukkien riveissä, mutta siirtyi kesken kauden Espoon Honkaan, jossa hän voitti kauden päätteeksi Suomen mestaruuden. Kauden 2009–2010 Scott aloitti latvialaisessa BK Ventspilsissä, mutta pelasi joukkueessa ainoastaan kolme ottelua. Tammikuussa 2010 hän siirtyi Lappeenrantaan.Akeem Scott palaa Suomeen, vahvistaa Lappeenrantaa Suomen Koripalloliitto. 27.1.2010. == Saavutuksia == * Korisliigan SM-finaalien paras pelaaja 2008 * Suomen mestari 2008 == Lähteet == * Taatila, Hippo: Akeem Scott vs. maailma osa I/II Koripalloelämää-blogi * Taatila, Hippo: Akeem Scott vs. maailma osa II/II Koripalloelämää-blogi * Akeem Scott Suomen Koripalloliitto * Baltian liigan pelaajaprofiili === Viitteet === Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Euklidinen metriikka

Matematiikassa euklidinen metriikka tai euklidinen etäisyys on tavallinen tapa määritellä etäisyys kahden pisteen välillä. Kahden eri pisteen välinen etäisyys on positiivinen reaaliluku. ==Määritelmä== Euklidinen etäisyys pisteiden P=(p_1,p_2,\dots,p_n)\, ja Q=(q_1,q_2,\dots,q_n)\, välillä n-ulotteisessa avaruudessa on :\sqrt{(p_1-q_1)^2 + (p_2-q_2)^2 + \cdots + (p_n-q_n)^2} = \sqrt{\sum_{i=1}^n (p_i-q_i)^2}. == Yksiulotteisessa avaruudessa == Pisteiden P=(p_x)\, ja Q=(q_x)\, etäisyys on :\sqrt{(p_x-q_x)^2} = | p_x-q_x |. == Kaksiulotteisessa avaruudessa == Pisteiden P=(p_x,p_y)\, ja Q=(q_x,q_y)\, etäisyys on :\sqrt{(p_x-q_x)^2 + (p_y-q_y)^2}. Vaihtoehtoisesti, napakoordinaatistossa pisteiden P=(r_1, \theta_1)\, ja Q=(r_2, \theta_2)\, etäisyys on: :\sqrt{r_1^2 + r_2^2 - 2 r_1 r_2 \cos(\theta_1 - \theta_2)}. == Kolmiulotteisessa avaruudessa == Pisteiden P=(p_x,p_y,p_z)\, ja Q=(q_x,q_y,q_z)\, etäisyys on :\sqrt{(p_x-q_x)^2 + (p_y-q_y)^2+(p_z-q_z)^2}. ==Katso myös== *Metriikka *Euklidinen geometria *Ulottuvuus Luokka:Geometria
Pitäjän keisari

Pitäjän keisari, toiselta nimeltään Maakunnan keisari, on suomalaisen ekspressionistisen taidemaalarin Vilho Lammen (1898–1936) öljyvärimaalaus vanerille vuodelta 1930. Lampi itse kutsui teostaan Maakunnan keisariksi, mutta nykyään teos tunnetaan nimellä Pitäjän keisari. Kooltaan noin 108×104 cm oleva maalaus on Vilho Lammen omakuva, jossa hän kuvaa itsensä rehvakkaana keikarina. Pitäjän keisari kuuluu vuosiin 1928–1931 sijoittuneen Lammen herooisen eli sankarikauden maalauksiin ja teoksen on katsottu viestivän ylimielisyydestä ja uhmasta. Vilho Lammen elämästä aineksensa saaneessa romaanissaan Jumala on kauneus Paavo Rintala esittää fiktiivisen kuvauksen maalauksen synnystä; kuinka taiteilija kokee olevansa fasistinen voimaihminen, tulevaisuuden mies ja pitäjän keisari ja maalaa uhmakkaan näkynsä vanerille. Pitäjän keisari oli ensimmäisen kerran näytteillä Lammen ensimmäisessä ja ainoassa yksityisnäyttelyssä Oulussa vuonna 1931. Maalaus on yksi tunnetuimmista Lammen omakuvista ja se on nykyään Limingan kunnan omistuksessa. Se on näytteillä Limingan Vilho Lampi -museossa. ==Lähteet== ==Aiheesta muualla== *Pitäjän keisari Oulun taidemuseon sivuilla Luokka:Vilho Lammen maalaukset Luokka:Ekspressionistiset maalaukset
Samuil Angelov

Samuil Angelov (s. 10. elokuuta 1979) on suomalainen sommelier, eli viinimestari. Angelov työskentelee Ravintola Murun sommelierina ja toimitusjohtajana. Aikaisemmin hän on muun muassa vastannut Hotelli Kämpin viineistä. == Kilpailumenestys == * Sommelier suomenmestaruus 2009 I. Sija * Nordic Sommelier´s 2008 Semifinalisti PM-kilpailut * Best Sommelier of Europe 2008 Semifinaali, kymmenenparhaan joukossa * Sommelier suomenmestaruus 2008 I. Sija * Mondial 2007 The best Sommelier in world, Semifinalisti MM-kilpailut * Nordic Sommelier´s 2006 Semifinalisti PM-kilpailut * Sommelier suomenmestaruus 2006 I sija * Trophé Ruinart Le Meilleaur Sommelier de Europe 2006, Semifinalisti EM-kilpailut * Trophé Ruinart Le Meilleaur Sommelier de Finland 2006 I sija, EM-kilpailujen Suomen karsinta * Nordic Sommelier´s 2005 Semifinalisti PM-kilpailut * Sommelier suomenmestaruus 2005 II sija * Vuoden hovimestari 2005 Finalisti * Vuoden hovimestari 2004 Finalisti == Lähteet == * Viralliset kotisivut * Viisitähteä Luokka:Suomalaiset sommelierit Luokka:Vuonna 1979 syntyneet Luokka:Elävät henkilöt
Edition Tilli

Edition Tilli Oy on oopperalaulaja Johann Tillin marraskuussa 2006 perustama suomalainen klassisen musiikin nuottikustantamo. Edition Tilli valikoimassa on orkesteri- ja kamarimusiikkia, hengellistä ja maallista kuoromusiikkia, yksinlauluja sekä urkumusiikkia 1500-luvulta tähän päivään. Edition Tilli keskittyy erityisesti suomalaisiin säveltäjiin ja heidän musiikkinsa ja haluaa myös saattaa nykyaikaiseen julkaisumuotoon vähemmän tunnettujen säveltäjien unhohduksiin joutuneita sävellyksiä. == Lähteet == === Viitteet === ==Aiheesta muualla== *Turun Sanomat: Johann Tilli Kakskerrassa *Edition Tilli Luokka:Suomalaiset musiikkikustantamot
Meg Rosoff

Meg Rosoff (s. 1956) on yhdysvaltalainen nuortenkirjailija. Rosoff syntyi Bostonissa ja kasvoi Cape Codin seudulla. Hän opiskeli Harvardin yliopistossa sekä englantilaisessa Saint Martin’s School of Artissa. Valmistuttuaan hän työskenteli New Yorkissa kustannus- ja mainosalalla. Vuonna 1989 Rosoff muutti Yhdysvalloista Englantiin, missä hän on asunut siitä lähtien. Hänen esikoisromaaninsa oli vuonna 2004 julkaistu Poikkeustila (How I Live Now), jota hän alkoi kirjoittaa sisarensa kuoltua rintasyöpään. Teoksen julkaisun aikaan hänelläkin todettiin rintasyöpä, mutta hän selvisi siitä. Poikkeustila (How I Live Now, 2004) voitti Guardian-palkinnon (2004), Michael L. Printz Awardin (2005) ja Branford Boase Awardin (2005), minkä lisäksi se oli ehdolla Whitbread-palkinnon saajaksi. Rosoff voitti Carnegie-mitalin toisella romaanillaan Just in Case (2006). Vuonna 2016 hän sai Astrid Lindgrenin muistopalkinnon. Rosoff on naimisissa taidemaalari Paul Hamlynin kanssa, johon hän tutustui Englantiin muutettuaan. Parilla on yksi tytär. ==Tuotanto== ===Romaanit=== * How I Live Now (2004), suomeksi Poikkeustila (Otava, 2005) * Just in Case (2006) * What I Was (2007) * The Bride’s Farewell (2009) * Moose Baby (2010) * There Is No Dog (2011) * Picture Me Gone (2014) ==Lähteet== == Aiheesta muualla == * Meg Rosoffin kotisivut Luokka:Yhdysvaltalaiset lasten- ja nuortenkirjailijat Luokka:Vuonna 1956 syntyneet Luokka:Elävät henkilöt
Melvin Burgess

Melvin Burgess (s. 25. huhtikuuta 1954 Twickenham, Lontoo) on brittiläinen nuortenkirjailija. Burgessin esikoisteos The Cry of the Wolf (1990) oli ehdolla Carnegie-mitalin saajaksi. Burgess tuli tunnetuksi vuonna 1996 ilmestyneestä teoksestaan Junk (suom. Hepo 1999), joka käsitteli nuorten kodittomuutta ja heroiiniriippuvuutta Bristolin kaduilla. Hän sai teoksesta Carnegie-mitalin ja Guardian Children's Fiction -palkinnon. Burgessilta on suomennettu myös vertauskuvallinen romaani Leidi, elämäni narttuna (2001), jossa 17-vuotias tyttö muuttuu koiraksi. Hänen ensimmäinen aikuisille suunnattu romaaninsa, Loki, ilmestyi vuonna 2022. ABC:n yhdysvaltalainen televisiosarja Hyvästi poikuus (Life as We Know It, 2004–2005) perustuu Burgessin romaaniin Doing It. Burgess valittiin Royal Society of Literaturen jäseneksi 2022. == Suomennettuja teoksia == * * ==Lähteet== Luokka:Brittiläiset lasten- ja nuortenkirjailijat Luokka:Royal Society of Literaturen jäsenet Luokka:Vuonna 1954 syntyneet Luokka:Elävät henkilöt
Michael Grant

Michael Anthony Grant (s. 4. elokuuta 1974 Chicago, Yhdysvallat) on yhdysvaltalainen raskaansarjan nyrkkeilijä. Jo nuorena hänellä havaittiin hyvät urheilijan kyvyt. Ennen nyrkkeilijäksi ryhtymistään hän kokeili mm baseballia,Ammattinyrkkeily.net Michael Grant, talo vailla perustuksia 16.5.2006 ja hän olikin lajissa hyvä syöttäjä. 1990 luvun alussa hän lähti nyrkkeilyn pariin. Fyysiset edellytykset Grantilla olivat raskaaseensarjaan suorastaan täydelliset: Pituutta n 201 cm, ja painoa n 115 kiloa. Nyrkkeilyuralla Grantin tavaramerkki oli nopeasti lähtenyt oikea suora, jota kutsuttiin nimellä "fastball". Amatööriotteluita Grant kävi ainoastaan parikymmentä, ennen kuin riisui paitansa ja ryhtyi ammattilaiseksi vuonna 1994. Managerinaan hänellä toimi Bill Cayton, joka oli aikaisemmin toiminut muun muassa Mike Tysonin ja Tommy Morrisonin taustajoukoissa. Vuonna 1996 Grant voitti muiden muassa Ross Purittyn. Vuonna 1998 Grant voitti Nigerialaisen David Izonin, joka oli voittanut mm kivikovan Lou Savaresen aikaisemmin. Grant tyrmäsi Izonin viidennessä erässä vaivattomasti. Vuonna 1999 Grant kohtasi Lou Savaresen, ja voitti tämän pistein. Loppuvuodesta hän kohtasi Puolalaisen Andrew Golotan, ja onnistui voittamaan tämän pistein. Golota - Grant kamppailusta kehkeytyi kaikin puolin viihdyttävä: Golota täräytti Grantin maahan kahdesti ensimmäisen erän aikana, ja hallitsi tapahtumia selkeästi. 10 erässä Grant sai Golotan kaatumaan. Tämän jälkeen Golota yllättäen kieltäytyi jatkamasta kamppailua, joten Grant onnistui voittamaan tämän eriskummallisen ottelun. Vuonna 2000 Grant kohtasi WBC liiton hallitsevan mestarin - Lennox Lewisin Madison Scuare Gardenilla. Grant hyökkäsi Lewisin kimppuun vauhdikkaasti heti ensierässä, mikä oli hänen tapojensa vastaista. Lewis tyytyi miltei vain tarkkailemaan vastustajan huitomista, ja iski Grantin kolmasti ensi erän aikana kanveesiin. Grantin onnistui jatkaa, mutta toisessa erässä hänen unelmansa mm tittelistä murskattiin: Lewis iski hänet kanveesiin rajulla kokokoukulla, eikä Grant enää jaksanut nousta ylös. Vuoden 2001 heinäkuussa Grant teki paluun lupaavaa Jameel "Big Time" McClineä vastaan. Ottelusta muodostui lyhyt: McCline kaatoi Grantin heti ensimmäisellä iskullaan, ja rytäkässä Grantin nilkka murtui, joten kamppailu oli ohitse. Vuonna 2003 Grantin uran loppu alkoi häämöttää: Dominick Guinn tyrmäsi hänet ottelun vanhettua seitsemänteen eräänsä. Vuonna 2006 Grant palasi takaisin rahakehiin, ja avausottelussaan hän tyrmäsi Charles Hatherin kuudennessa erässä. Grant palasi vajaan vuoden kestäneeltä ottelutauoltaan heinäkuussa 2008. Paluuottelussaan Grant voitti Demetrice Kingin pistein 8 erän jälkeen. == Lähteet == == Aiheesta muualla == *Boxrec.com Luokka:Yhdysvaltalaiset nyrkkeilijät Luokka:Vuonna 1974 syntyneet Luokka:Elävät henkilöt
Rudy Rucker

Rudy Rucker (oikea nimi Rudolf von Bitter Rucker, s. 1946 Kentucky) on yhdysvaltalainen matemaatikko ja kirjailija. Hän valmistui vuonna 1972 Rutgersin yliopistosta. Rucker tunnetaan 1980-luvulla kirjoittamastaan niin sanotusta Ware-sarjasta, josta on suomennettu romaanit Software (1982) ja Robojen poika. Rucker on kirjoittanut myös kansantajuisia teoksia matematiikasta ja filosofiasta, kuten äärettömyyden matematiikkaa käsittelevä Mieli ja äärettömyys (1981). == Suomennettuja teoksia == * ==Palkinnot== * Philip K. Dick -palkinto vuosina 1982 ja 1988Kirjasampo.fi: Philip K. Dick -palkinto Viitattu 2.7.2024. ==Lähteet== == Aiheesta muualla == * Vesa Lehtinen: Robojen poika. Aikakone. * Osmo Pekonen: Yksi, kaksi, kolme... ääretön! . Tieteessä tapahtuu. Luokka:Yhdysvaltalaiset tieteiskirjailijat Luokka:Yhdysvaltalaiset tietokirjailijat Luokka:Vuonna 1946 syntyneet Luokka:Elävät henkilöt
Ilmari Eskola

Ilmari Johannes Eskola (17. syyskuuta 1909 Viipurin maalaiskunta - 7\. kesäkuuta 1987 Jämsä) oli suomalainen kirjailija ja kunnallispoliitikko. Hänen vanhempansa olivat Juho Adolf Eskola (1880−1938) ja Helena Akman (1879−1932). Nuorena Ilmari Eskola työskenteli eri puolilla Suomea muun muassa putkiasentajana. Avioiduttuaan 1944 Elma Kaarina Hirvisaaren (1919−1985) kanssa hän muutti puolisoineen Hyrynsalmelle. Siellä Eskola työskenteli asentajana ja sairaalan lämmittäjä-talonmiehenä. Ilmari Eskola muutti perheineen 1950 Jämsän Juokslahdelle jossa hän toimi kansakoulun talonmiehenä, kunnes jäi sairauseläkkeelle 1970. Eskola julkaisi esikoisromaaninsa Kolme kunniaa vuonna 1957. Hänen tuotantonsa kuuluu romaaneja ja näytelmä. Hän kirjoitti myös runoja joita julkaistiin Keski-Suomen kirjailijoiden antologioissa. Ilmari Eskolan runoja on lisäksi julkaistu postuumina teoksessa, joka sisältää myös Eija Eskolan kirjoittaman Ilmari Eskolan pienoiselämäkerran. Aikalaiskritiikki otti Eskolan romaanit vastaan kansankuvauksen uudistajana. Lukittu ovi -romaania pidettiin myös ensi sijassa ihmiskuvauksena, kolmea muuta teosta satiirina. Niissä Eskola tuo esiin ihmisten pikkusieluisuuden. Sosiaalisista sekä opetus- ja kulttuurikysymyksistä kiinnostunut Eskola oli mukana Jämsän kunnallispolitiikassa muun muassa kunnanvaltuutettuna / kauppalanvaltuutettuna (1965−1972), työväenopiston johtokunnan jäsenenä (1957−1968) sekä sosiaalilautakunnan jäsenenä (1957−1972) ja puheenjohtajana (1972−1980). Eskolalle myönnettiin valtion taiteilijaeläke 1975 ja vuonna 1978 hän sai Jämsän Äijän arvonimen. == Teokset == * Kolme kunniaa, romaani. Gummerus 1957 * Tule Eedeniin, romaani. Gummerus 1957 * Lukittu ovi, romaani. Gummerus 1958 * Tikapuut huipulle, romaani. Gummerus 1960 * Mies tästä pitäjästä, näytelmä. 1965 * Jämsän työväenyhdistys r.y. 75-vuotias: 1899-1974. Jämsän työväenyhdistys 1974 * Runoja. 2017. Samassa teoksessa Eija Eskola: Kriittinen rakentaja Ilmari Eskola. == Eskolan teoksista tehtyjä elokuvia == * Syksyllä kaikki on toisin, ohjaus Mikko Niskanen 1978 (pohjautuu löyhästi Eskolan romaaniin Tikapuut huipulle) == Lähteet == * Eija Eskola: Kriittinen rakentaja Ilmari Eskola. Samassa niteessä Ilmari Eskola: Runoja. 2017. * Keskisuomalainen kirjallisuus - Ilmari Eskola * Museo24.fi: Ilmari Eskola == Aiheesta muualla == *Ilmari Eskola Kirjasampo.fi:ssä Luokka:Suomalaiset kirjailijat Luokka:Jämsän kaupunginvaltuutetut Luokka:Vuonna 1909 syntyneet Luokka:Vuonna 1987 kuolleet
Luettelo 5 000 pistettä tehneistä Korisliiga-pelaajista

Tämä on luettelo 5 000 pistettä runkosarjassa tehneistä miesten SM-sarjan pelaajista. Vuoden 2017 loppuun mennessä kyseisen rajapyykin on saavuttanut yhteensä 41 pelaajaa, ja kolme pelaajaa on tehnyt runkosarjassa yli 10 000 pistettä.http://www.basket.fi/sarjat/tilastot/pelaajatilastot/?league_id=4 Pudotuspeleissä kymmenen pelaajaa on yltänyt 1 500 pisteeseen ja heistä Larry Pounds (2 458) ja Kari-Pekka Klinga (2 084) yli 2 000 pisteeseen. Pelaa edelleen. Päivitetty 22. toukokuuta 2018. Pelaaja Pisteet 1\. / Gerald Lee Sr. 12 553 2\. Kari-Pekka Klinga 10 405 3\. / Larry Pounds 10 298 4\. / Jonathan Moore 9 330 5\. Anssi Rauramo 9 034 6\. Erkki Saaristo 8 968 7\. / Bernard Harris 8 697 8\. Damon Williams 8 602 9\. Mikko Koskinen 8 290 10\. Tapio Sten 8 079 11\. / Garcia Hopkins 7 667 12\. Pertti Marttila 7 477 13\. Sakari Pehkonen 7 356 14\. Jarkko Tuomala 7 335 15\. Petri Virtanen 7 324 16\. Sami Lehtoranta 7 296 17\. Sami Laaksonen 7 035 18\. Antero Lehto 6 854 19\. Roope Mäkelä 6 756 20\. Risto Lignell 6 732 21\. / Gordon Herbert 6 579 22\. Andre Foreman 6 357 23\. Pasi Kauha 6 318 24\. Mika Kankaanpää 6 177 25\. Pasi Riihelä 6 152 26\. Timo Heinonen 6 140 27\. Kalevi Sarkalahti 5 944 28\. Jukka Matinen 5 756 29\. Tommi Lanki 5 634 30\. / Ervin Latimer 5 630 31\. Jouko Heikkinen 5 607 32\. Seppo Kuusela 5 579 33\. Martti Sajantila 5 535 34\. Toni Ilmonen 5 516 35\. Heikki Kasko 5 501 36\. Heikki Taponen 5 390 37\. / Greg Joyner 5 309 38\. Raimo Lindholm 5 307 39\. Jari Raitanen 5 265 40\. Petteri Voutilainen 5 202 41\. Riku Marttinen 5 009 == Lähteet == * Suomen Koripalloliiton tilastopalvelu basket.fi === Viitteet === Luokka:Luettelot Korisliigasta
Luettelo 2 000 levypalloa saavuttaneista Korisliiga-pelaajista

Tämä on luettelo 2 000 levypalloa koripallon Suomen miesten pääsarjan runkosarjassa ottaneista pelaajista. Rajan on saavuttanut vuoden 2017 loppuun mennessä 28 pelaajaa.http://www.basket.fi/sarjat/tilastot/pelaajatilastot/?league_id=4 Pudotuspeleissä 11 pelaajaa on yltänyt 500 levypalloon, kahdeksan pelaajaa 600 levypalloon, viisi pelaajaa 700 levypalloon, kolme pelaajaa 800 levypalloon, kaksi pelaajaa 900 levypalloon ja Damon Williams ainoana tuhanteen levypalloon (1 080).http://www.basket.fi/uutiset/?x22026=23184776 == Pelaajat == Pelaa edelleen. Päivitetty 22. toukokuuta 2018. Pelaaja Levypallot 1\. Damon Williams 4 594 2\. / Jonathan Moore 4 414 3\. / Bernard Harris 4 015 4\. / Garcia Hopkins 3 924 5\. / Larry Pounds 3 667 6\. Jarkko Tuomala 3 564 7\. / Gerald Lee Sr. 3 456 8\. / Clifton Jones 3 435 9\. Ville Kaunisto 3 227 10\. Pertti Marttila 3 115 11\. Sami Lehtoranta 3 055 12\. / Greg Joyner 2 960 13\. Petteri Voutilainen 2 911 14\. Pasi Riihelä 2 863 15\. Sakari Pehkonen 2 757 16\. Timo Heinonen 2 700 17\. / Leon Huff 2 647 18\. Andre Foreman 2 620 19\. Mikael Salmi 2 464 20\. / Gordon Herbert 2 420 21\. Tapio Nieminen 2 351 22\. Pekka Markkanen 2 339 23\. Riku Marttinen 2 262 24\. Jussi Kumpulainen 2 204 25\. Sami Laaksonen 2 189 26\. Antti Zitting 2 185 27\. Andre Williams 2 163 28\. Raymond White 2 030 Tiedosto:Clifton Jones and Sami Pekkola.jpg|Clifton Jones Tiedosto:GordonHerbert.jpg|Gordon Herbert Tiedosto:Jussi Kumpulainen.jpg|Jussi Kumpulainen Tiedosto:TimoHeinonen.jpg|Timo Heinonen Tiedosto:Ville Kaunisto1.jpg|Ville Kaunisto == Lähteet == * Suomen Koripalloliiton tilastopalvelu basket.fi === Viitteet === Luokka:Luettelot Korisliigasta
Torstein Raaby

Torstein Raaby (myös Råby; 6. lokakuuta 1918 Dverberg, Vesterålen, Norja – 23. maaliskuuta 1964 Alert, Nunavut, Ellesmerensaari, Kanada) oli norjalainen radisti ja tutkimusmatkailija. Raaby oli kotoisin Pohjois-Norjasta Lofooteilta nykyisen Andøyan kunnan alueelta. Ennen toista maailmansotaa hän teki satunnaistöitä. Hän harrasti radioamatööritoimintaa, ja sen ansiosta hän meni sodan alkaessa mukaan vastarintaliikkeeseen. Hän toimi Kaivuonon alueen radistina ja välitti Englantiin tiedot, joiden perusteella taistelulaiva Tirpitz yllätettiin pienoissukellusveneiden avulla suojatussa satamassaan. Raaby käytti antennimastonaan erään saksalaisen upseerin yksityistä mastoa, eikä Gestapo onnistunut paikantamaan sitä. Sodan jälkeen Raaby osallistui Kon- Tikin purjehdukseen yli Tyynenmeren yhdessä Thor Heyerdahlin ja muiden miehistön jäsenten kanssa. Hänet valitsi miehistöön toinen hankkeen pääpuuhamiehistä, lämpöinsinööri Herman Watzinger. Raaby puolestaan hankki toisen radistin, oslolaisen vastarintaliikkeen veteraanin Knut Hauglandin. Kon-Tikin matkan jälkeen Raaby työskenteli muun muassa Jan Mayenin saarella. Hän osallistui radistina moniin tutkimusretkikuntiin. Hän kuoli sydänkohtaukseen Kanadan ilmavoimien tukikohdassa, Alertissa, Pohjoisnavalle suuntautuneella tutkimusmatkalla. Raabystä sanottiin, että mahtavasta Kon- Tiki-purjehduksesta hän sai parantumattoman vaelluskuumeen, tutkimusmatkoista tuli hänelle elinikäinen harrastus. ==Lähteet== * Thomas Gallagher: Tirpitzin tuho, Kirjayhtymä 1980 * Thor Heyerdahl: Kon-Tiki - lautalla yli Tyynenmeren, Tammi 1949 === Viitteet === Luokka:Norjalaiset tutkimusmatkailijat Luokka:Radioamatöörit Luokka:Vuonna 1918 syntyneet Luokka:Vuonna 1964 kuolleet
Luettelo 500 syöttöä tehneistä Korisliiga-pelaajista

Tämä on luettelo 500 koriin johtanutta syöttöä Suomen miesten pääsarjan runkosarjassa antaneista pelaajista. Koripalloliitto on ylläpitänyt syöttötilastoja kaudesta 1986–1987 lähtien, joten sitä aiemmin annettuja syöttöjä ei ole mukana, ja esimerkiksi Klingan ja Leen pääsarjaurien syöttömäärät olivat todellisuudessa tilastoitua suurempia. Petri Virtanen ylitti ensimmäisenä 1 500 annetun runkosarjasyötön rajan 19. maaliskuuta 2013, 1 600 syötön rajan 21. joulukuuta 2013, ja 1 700 syötön rajan 4. helmikuuta 2015.Kataja Basket. Viitattu 5.2.2015.http://www.basket.fi/uutiset/kaikki_uutiset/?x122462=29142280 Damon Williams ylitti ensimmäisenä kaksi seuraavaa satarajaa ja on tilastossa ykkösenä. Runkosarjan ja pudotuspelien syötöt yhteen laskien Teemu Rannikko nousi tilastoykköseksi tammikuussa 2018 ohi Damon Williamsin, jolla on yhteensä 2 284 syöttöä. thumb|150px|Jyri Lehtonen. Pelaa edelleen. Päivitetty 31. toukokuuta 2017. Pelaaja Syötöt 1\. Damon Williams 1 937 2\. Teemu Rannikko 1 884 3\. Bojan Sarcevic 1 836 4\. Petri Virtanen 1 799 5\. Antero Lehto 1 363 6\. Antto Nikkarinen 1 251 7\. Roope Mäkelä 1 229 8\. Jukka Toijala 1 082 9\. Kari-Pekka Klinga 1 016 10\. / Gerald Lee Sr. 1 000 11\. Jyri Lehtonen 993 12\. Kimi Klingberg 981 13\. Mikko Jalonen 959 14\. Jeb Ivey 894 15\. / Greg Joyner 888 16\. Jukka Kataja 888 17\. Ray Ailus 863 18\. Sami Lehtoranta 820 19\. Jari Vekkilä 791 20\. Ilari Seppälä 783 21\. Petri Niiranen 778 22\. Roope Suonio 768 23\. Marcus Grant 753 24\. Pasi Kauha 746 25\. Eldar Skamo 739 26\. Ilkka Vuori 737 27\. Jarkko Tuomala 725 28\. Andre Foreman 717 29\. Teemu Laine 706 30\. Tuomas Hirvonen 702 31\. Ville Mäkäläinen 682 32\. Toni Ilmonen 671 33\. Petri Uronen 666 34\. Sami Laaksonen 663 35\. Sami Lähteenlahti 656 36\. Tuomas Iisalo 616 37\. Mika Kankaanpää 615 38\. Ilpo Jalonen 613 39\. Tommi Nordberg 576 40\. Matthew Gibson 568 41\. Timo Heinonen 563 42\. Anssi Kinnaslampi 540 43\. Samu Kaaresvirta 528 44\. Juho Terho 516 45\. Timo Riihelä 512 46\. Monte Cummings 511 47\. Pasi Riihelä 509 48\. Mika Mikkola 505 49\. Olli Nikitin 503 50\. Tommi Pohjola 500 == Lähteet == * Suomen Koripalloliiton tilastopalvelu basket.fi === Viitteet === Luokka:Luettelot Korisliigasta